זכויות להט"ב בקמרון

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בקמרון כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית מוגדרת כעבירה פלילית בשטחי המדינה ועלולה לשאת עונש של עד 5 שנות מאסר וקנס. על פי דיווחים בשנת 2020, קמרון "מעמידה כעת לדין התנהגות הומוסקסואלית בהסכמה בצורה האגרסיבית ביותר מכמעט כל מדינה בעולם". בשנת 2012 נוסדה האגודה הראשונה לנשים לסביות וקוויריות קמרוניות תחת הכותרת "World Queens". בשנת 1921, האתנוגרף הגרמני גינתר טסמן ציטט מקומי שכינה הומוסקסואליות כ-"מנהג לאומי" בקרב אנשי הבאפיה (אנ') בספרו "Die Homosexualität bei den Negern Kameruns". מאוחר יותר הוא תיאר את שלושת שלבי חייו של גבר באפי, בהם: "קימבה" (באנגלית: Kiembe), גברים שניהלו את כלל הקשרים המיניים עם נשים בסביבות גיל 15. "נטו" (Ntu), גברים שניהלו קשרים מיניים עם נשים. "מבאנג" (Mbäng), אבות גברים שיש להם ילדים. על נערי הקימבה נאסר לקיים מגעים מיניים וחברתיים עם נערות בגיל ההתבגרות תוך ציון סיכון של "עינויים או עבדות", בעוד הייתה תחרות עזה להשיג את הנשים הזמינות. האפשרות היחידה שנותרה לאותם גברים קימבה הייתה לפתח ידידות מינית גברית קרובה עם "לקסאן" - קימבים צעירים יותר או באותו גיל שנמצאים באותו מצב, איתם הם היו עוסקים לעיתים קרובות ביחסים אנאלים. לפני קיום האקט המיני, אחד מהנערים היה מבקש את הסכמתו של הנער השני בכך שהראה להם צלחת אגוזי אדמה והצהיר כי אם יטעמו את המזון יחדיו, הם מסכימים לקיום יחסים. מטפורה זו סימלה את הלכלוך לכאורה של אגוז המגיע מהאדמה אך הופך למתוק עם טעימתו. המעשים האלו יכלו להתרחש בכל זמן ובכל מקום (כגון בביתו של אחד הנערים) ויוחסו כנורמטיביים. כשהגיע לשלב המבאנג, האב היה קורא לילדו הנולד על שם הלקסאן, ללא קשר למין התינוק. יחסים חד-מיניים נתפסו גם כן כהרחבה הגיונית של חברויות אינטימיות בין מבוגרים. הקוד הפלילי הראשון של קמרון העצמאית, שנחקק ב-1965, לא הפליל קיום פעילות הומוסקסואלית בין מבוגרים בהסכמה. פקודה שניתנה בספטמבר 1972 על ידי הנשיא אחמדו אחידג'ו הציגה את סעיף 347 שהחל להפליל הומוסקסואליות עד 5 שנות מאסר וקנס. השינוי התרחש חודשים ספורים לאחר הופעת המדינה האוניטרית על פי החוקה החדשה, כאשר האספה הלאומית טרם נבחרה. חוק אבטחת סייבר ופשעי סייבר (חוק מס' 2010/012 מיום 21 בדצמבר 2010) מפליל הצעות מקוונות הומוסקסואליות, על פי סעיף 83(1), "כל אדם המציע הצעות מיניות לאדם ממינו באמצעות תקשורת אלקטרונית ייענש במאסר של שנה עד שנתיים וקנס של 500,000 עד 1,000,000 פרנק CFA או רק באחד משני העונשים הללו". על פי סעיף 83(2) נקבע כי העונשים מוכפלים כאשר "ההצעות עוקבות אחר מגע מיני". במאי 2005 אחד עשרה גברים קמרונים נעצרו במועדון לילה בחשד לקיום פעילות הומוסקסואלית אשר הוצגה כ-"מעשה סדום" בעוד הממשלה איימה לבצע בדיקות רפואיות בקרב החשודים כדי "להוכיח" את הומוסקסואליות שלהם. נכון לפברואר 2006, כמעט כל החשודים עדיין היו במעצר, עם תאריכי המשפטים שלהם שנקבעו במרץ 2006. מגזין האדבוקט העריך שבשנת 2011 נעצרו לפחות כתריסר גברים על פי סעיף 347. אחד מהם, ז'אן קלוד רוג'ר מבדה, נעצר על ידי כוחות הביטחון בעקבות שליחת מסרון למכרים שכלל תוכן הומוסקסואלי ונידון ל-3 שנות מאסר בכלא המרכזי קונדנגוי. על גזר הדין מחו ארגוני זכויות אדם בינלאומיים רבים שכינו את רוג'ר מבדה כאסיר מצפון. ב-24 בנובמבר 2011 שלושה צעירים נידונו ל-5 שנות מאסר בגין קיום יחסים הומוסקסואלים במכונית. בנובמבר 2011 בית משפט הרשיע שני צעירים שנעצרו בגין הומוסקסואליות מחוץ למועדון לילה על סמך המראה החיצוני שלהם והצורה שבה התנהגו בלבד ל-5 שנות מאסר. נשיא בית המשפט קבע באומרו כי "האופן בו דיברו והתלבשו בבגדי נשים והזמינו משקאות חריפים הם ראיה מספקת להומוסקסואליות". מאוחר יותר ביטל בית משפט לערעורים את פסק הדין. בפברואר 2021 שתי נשים טרנסג'נדריות קמרוניות ישבו 5 חודשים במעצר עד תום ההליכים לאחר שנעצרו ב-8 בפברואר בגין "לבישת בגדי נשים במסעדה" בדואלה. שתי הנשים הורשעו מאוחר יותר ב-"ניסיון להומוסקסואליות, ביצוע מעשה מגונה פומבי ואי נשיאת זיהוי". שופט הורה לשחרר את הזוג בשם שאקירו ופטרישיה עד שבית משפט יוכל לדון בערעורים שלהן. לאחר מכן הנשים נשאו בעונש מאסר של 5 שנים. הכלא הראשי של דואלה אליו נשלחו הנשים תואר כ-"גיהנום" על ידי אסירים שהואשמו בהומוסקסואליות. קמרון מוגדרת כחברה דתית אדוקה בה הומוסקסואליות מיוחסת בדעות שליליות. בשנת 2006 פרסמו מספר צהובונים את השמות של לפחות 50 אנשים בולטים שלטענתם היו הומוסקסואלים וגינו את החשודים על "התנהגות סוטה". הסיפורים הגבירו את תפוצת העיתונים, אך ספגו ביקורת על ידי מועצת התקשורת הממלכתית על פגיעה בזכות לפרטיות של האזרחים. הפרסומים עוררו דיון לאומי על זכויות להט"ב ופרטיות, והובילו לפסיקת בית משפט שכלא את ז'אן פייר אמוגאו בלינגה, מנכ"ל העיתון "L'Anecdote" ל-4 חודשים בגין השמצת השר גרגואר אוונה שנמנה ברשימת 50 ההומוסקסואלים המשוערים. פסיקת בית המשפט נמקה את ההחלטה בכך שפרסום שמו ברשימה "פגע קשות במעמד שלו וחשף את משפחתו ללעג". דו"ח מעמד זכויות האדם בקמרון לשנת 2010 שפורסם על ידי מחלקת המדינה של ארצות הברית מצא כי, "הומוסקסואלים בדרך כלל שמרו על פרופיל נמוך בגלל הסטיגמה החברתית, האפליה וההטרדה, כמו גם האפשרות למאסר. הומוסקסואלים ולסביות סבלו מהטרדה וסחיטה על ידי פקידי אכיפת החוק. האשמות שווא על הומוסקסואליות שימשו כדי להטריד יריבים פוליטיים או לסחיטת כספים". בשנת 2012 נוסדה האגודה הראשונה לנשים לסביות וקוויריות קמרוניות, "World Queens". כתבה חדשותית שפורסמה בשנת 2013 קבעה כי הרשויות בקמרון מאפשרות הוצאות להורג של אזרחי להט"ב מטעם המשטר, בעוד מכות ועינויים נגד להט"ב הוגדרו כ-"נסבלים". הומוסקסואל קמרוני קיבל את הזכות לתבוע מקלט מדיני בממלכה המאוחדת בשל נטייתו המינית בתחילת יולי 2010. שר התקשורת של קמרון, עיסא צ'ירומה בקארי, הגיב לפעולת בית המשפט והודה כי הומוסקסואליות "בהחלט בלתי חוקית בקמרון", אך גם טען שהומוסקסואלים "לא הועמדו לדין על פעילותם הפרטית". הוא דחה את טענותיו של מבקש המקלט, ואמר שלאף אדם "אין מה לחשוש מהחוק" במדינה באומרו "האם אתם חושבים שהוא ההומוסקסואל היחיד בקמרון?". באוגוסט 2011 גבר הומוסקסואל קמרוני קיבל ערבות הגירה זמנית מסוכנות הגבולות של הממלכה המאוחדת לאחר שאייר פראנס סירבה לשאת אותו ליאונדה. במאי 2012 סוכנות הגבול הבריטית ביקשה להחזיר את מבקש המקלט אדיאג' ולרי אקוודה לקמרון והצהירה שהיא לא מצאה "ראיות מהימנות" לכך שהוא הומוסקסואל, אך נאלצה להשאיר את אקוודה במעצר לאחר שאיים "לעשות רעש" בטיסה של אייר פראנס אם תחזיר אותו לקמרון. בנדי קיקי (אנ'), בלוגרית, יזמית חברתית ופעילת זכויות להט"ב לסבית קמרונית-בריטית. ג'ואל גוסטב ננה נגונגנג (אנ'), פעיל להט"ב ומאבק במחלות ה-HIV/איידס הומוסקסואל קמרוני. זכויות להט"ב זכויות להט"ב באפריקה מדיה וקבצים בנושא זכויות להט"ב בקמרון בוויקישיתוף Cameroonian LGBTI activist found tortured to death in home, GLAAD, ‏2013-07-17 (באנגלית) Siri Gloppen, Lise Rakner, LGBT rights in Africa, Research Handbook on Gender, Sexuality and the Law, 2020-03-02 Il Gr, e Colibrì, World Queens, le lesbiche del Camerun fanno rete | Il Grande Colibrì, ‏2012-11-23 (ב־) Anthony Appiah, Henry Louis Gates (Jr.), Africana: The Encyclopedia of the African and African American Experience, Oxford University Press, 2005, ISBN 978-0-19-517055-9. (באנגלית) A Lone Activist Crusades for Change in Cameroon, www.advocate.com, ‏2011-11-28 (באנגלית) Campaign to free Cameroon man jailed for homosexuality, the Guardian, ‏2011-06-09 (באנגלית) "Cameroon jails men over gay sex". BBC News (באנגלית בריטית). 2011-11-24. נבדק ב-2022-01-14. By Faith Karimi CNN, Cameroon court acquits 2 men imprisoned for 'looking gay', CNN "Cameroon 'gay sex' men acquitted". BBC News (באנגלית בריטית). 2013-01-07. נבדק ב-2022-01-14. Reuters (2021-07-17). "Transgender woman in Cameroon describes 'hell' of five months in prison". Reuters (באנגלית). נבדק ב-2022-01-14. A Lone Activist Crusades for Change in Cameroon, www.advocate.com (באנגלית) "Row over Cameroon 'gay' witchhunt" (באנגלית בריטית). 2006-02-06. נבדק ב-2022-01-14. "Cameroon denies homosexuals face persecution". BBC News (באנגלית בריטית). 2010-07-08. נבדק ב-2022-01-14. Air France refuses to carry deported gay Cameroon man from UK, RFI, ‏2011-08-10 (באנגלית) "'Gay' man's deportation from UK to Cameroon halted". BBC News (באנגלית בריטית). 2012-05-05. נבדק ב-2022-01-14. Humen, “Life is not a bed of roses when you are African, black and a lesbian”, Humen Online, ‏2018-01-31 (בהונגרית) Colin Stewart, LGBTI activists mourn human rights veteran Joel Nana, Erasing 76 Crimes, ‏2015-10-16 (באנגלית אמריקאית)